hu hu hu en en en en en hu hu hu hu en hu en hu de en de de en de it fr de en de es en es en en hu en hu it en it de en es en en fr de hu en en en en en hu hu hu hu en hu en hu hu de hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu en en en en en en en en en en hu hu en nl hu hu nl hu hu hu hu hu hu hu en en en en en hu hu hu hu hu en hu hu hu en hu hu hu de en de de en de it fr de en de es en es en en hu en hu it en it de en es en en fr
Mi a gyulladás és miért van rá szükségünk? - Blog - Bloom Diagnostics - Okos Vérvizsgálat
Az Egészségügyi Világszervezet (WHO) a nem fertőző betegségeket az emberi egészséget fenyegető 10 legnagyobb veszély közé sorolja. Ezek olyan betegségek, amelyek nem terjednek át egyik emberről a másikra, mint például a cukorbetegség, a rák vagy a szívbetegség. Bár első pillantásra nem sok közös vonásuk van, egy dolog mégis mindegyiknél megfigyelhető: a gyulladás.
Ebben a blogbejegyzésben részletesebben megvizsgáljuk, hogy mi is az a gyulladás, mi okozhatja, és hogy valójában jó vagy rossz hatással van-e Önre. Végül pedig adunk néhány tippet arra vonatkozóan, hogyan csökkentheti vagy kerülheti el a gyulladást.
Bár a gyulladás egy összetett folyamat, megpróbáljuk leegyszerűsíteni a leírást, és megkímélni Önt a részletektől.
Dióhéjban a gyulladás az immunrendszer válasza arra, hogy valami károsítja a test szöveteit. Ha valaha is megvágta magát vagy felhorzsolta a térdét, akkor valószínűleg már tapasztalt olyan tüneteket, mint a duzzanat, fájdalom vagy bőrpír a sérülés körül. Ezek a gyulladás jelei.
A gyulladás fontos élettani válasz különböző kiváltó okokra, mint például a fertőzés, szövetsérülés, trauma, sugárzás vagy kémiai vegyületekkel (pl. alkohol, glükóz) való érintkezés.  Szerepe a károsodás minimalizálása, a károsító tényező semlegesítése és a károsodott szövetek helyreállítása.
Általánosságban kétféle gyulladástípust különböztethetünk meg: krónikus és akut gyulladást. Az akut gyulladás egy rövid távú válasz a károsító tényezőkre, például vágásokra, míg a krónikus gyulladás a szervezet hosszú távú válasza a folyamatos sérülésekre vagy bizonyos krónikus betegségek mellékhatása.
Mi okozza a gyulladást?
Az akut gyulladást általában sérülések vagy bakteriális fertőzések, vírusok okozzák, mint például egy megfázás. Az akut gyulladásos folyamat gyors és akár súlyos is lehet.
A krónikus gyulladást, vagy krónikus szisztémás gyulladást (SI) nem csak különböző betegségek, hanem számos társadalmi, környezeti, gazdasági és életmódbeli tényező is kiválthatja.  Az krónikus gyulladás alacsony fokú és tartós. Hosszú időn keresztül súlyos károkat okoz a szövetekben és szervekben.
A krónikus gyulladás számos olyan betegség kialakulásához vagy súlyosbodásához járul hozzá, amelyek világszerte a mozgáskorlátozottság és a halálozás legfőbb okai, mint például a cukorbetegség, a szív- és érrendszeri betegségek, a rák, a krónikus vesebetegség, a nem-alkoholos zsírmáj, valamint az autoimmun és neurodegeneratív betegségek (pl. Alzheimer-kór). Emellett a krónikus gyulladás károsíthatja az immunrendszert, így fogékonyabbá tesz a fertőzésekre.
Hogyan tartja a gyulladás egyensúlyban szervezetünket?
Az emberi szervezet csak optimális körülmények között, vagyis egyensúlyban (vagy "orvosi nyelven": homeosztázisban) tud boldogulni, ami szükséges az egészségünk és a túlélésünk szempontjából.
Ezt az egyensúlyt számos veszély fenyegeti, mint például a bakteriális vagy vírusfertőzések, valamint szövetkárosodások, amik eredhetnek vágásokból, fagyásból, égési sérülésekből vagy okozhatják méreganyagok, alkohol vagy olyan kémiai irritáló anyagok, mint a nikkel. Amikor például fertőzést vagy sérülést szenvedünk el, az immunrendszer az egyensúly helyreállítására és védelmünkre használja eszközeit, és akut gyulladásos folyamatot indít el, hogy semlegesítse ezeket a veszélyeket.
Most akkor a gyulladás jótékony vagy kártékony?
A gyulladás természetes válasz az egészségünket fenyegető tényezőkre. Ezért szükségünk van a gyulladásra, hogy megóvjon minket a sérülésektől vagy fertőzésektől.
A túl sok gyulladás azonban kárt is okozhat, például a krónikus gyulladás idővel károsíthatja a szöveteket. Néha "a sok a jóból is megárt", és az akut gyulladás túl intenzívvé válik, ami több kárt okoz, mint hasznot, és meglassíthatja a gyógyulási folyamatot.
Tehát, mint az életben sok mindenben, itt is fontos, hogy egészséges egyensúlyt tartsunk fenn a gyulladás hiánya és a túl sok gyulladás között.
Ha a gyulladás jó, miért használnak az emberek gyulladáscsökkentő gyógyszereket, például aszpirint vagy ibuprofent?
Mint korábban említettük, a fájdalom a gyulladás egyik fő mellékhatása, és bármennyire is fontos, hogy érezzük és tudatában legyünk annak, hogy a testünk figyelmeztet minket, a fájdalommal sokszor nehéz megbirkózni.
A fájdalom csillapítására és a gyulladás többé-kevésbé való kordában tartására különböző gyulladáscsökkentő gyógyszereket fejlesztettek ki. Ha azonban figyelembe vesszük az akut gyulladás előnyeit, egyértelmű, hogy ezeket a gyógyszereket nem a gyulladás teljes leállítására, hanem annak kiegyensúlyozására kell használnunk.
A legismertebbek talán a nem-szteroid gyulladáscsökkentők (NSAID-ok), mint az aszpirin vagy az ibuprofen, valamint a szteroidok, más néven kortikoszteroidok, mint a kortizon vagy a prednizon. Az NSAID-ok blokkolják a gyulladás során felszabaduló vegyi anyagok egy részét, ezáltal csökkentik a gyulladás mértékét és enyhítik a fájdalmat.
A kortikoszteroidok nagyon erős gyulladáscsökkentő gyógyszerek, amelyek képesek blokkolni immunrendszerünk különböző részeit. Mivel súlyos mellékhatásaik lehetnek, csak olyan betegségek kezelésére használják őket, amelyek különösen súlyos gyulladást okoznak, mint például a reumatoid artritisz.
Mint korábban említettük, a gyulladást különböző gyógyszerekkel tudjuk kordában tartani. A gyógyszerekkel és a gyulladással kapcsolatos tanácsokért a legjobb, ha egészségügyi szakemberhez fordulunk.
Mielőtt gyógyszeres kezeléshez folyamodnánk, soke eseben az életmódváltás is segíthet a gyulladás csökkentésében. Nézzünk meg néhány ezzel kapcsolatos javaslatot.
Hogyan csökkentheti a gyulladást a szervezetében?
Kerülje a gyulladáskeltő ételeket, például a magasan feldolgozott élelmiszereket, az alkoholt, a telített zsírokat és a vörös húsokat.
Fogyasszon gyulladáscsökkentő ételeket, például friss gyümölcsöket és zöldségeket, hüvelyeseket, zsíros halakat, magvakat és friss fűszernövényeket.
Mozogjon rendszeresen. Egyes kutatások alátámasztják, hogy a rendszeres testmozgás segíthet a hosszú távú gyulladás ellen.
Aludjon eleget. Számos tanulmány szerint az alváshiány hatással lehet a gyulladásra, de ezzel kapcsolatban további kutatásokra van szükség.
Gondoskodjon a bélrendszeréről pre- és probiotikumokkal.
A Bloom Inflammation Test
Most, hogy már tudja, mi a gyulladás és hogyan befolyásolhatja az egészségét, kíváncsi, hogy Önt is érinti-e? Az ellenőrzés egyik módja a C-reaktív fehérje (CRP) szintjének mérése a vérben.
A CRP a gyulladás jól ismert mutatója, amelyet az egészségügyi szakemberek széles körben használnak a klinikai gyakorlatban. Ez egy olyan fehérje, amelyet a máj termel a gyulladásra adott akut fázisú válaszreakció részeként.
A Bloom Inflammation Test segítségével gyorsan és egyszerűen mérheti CRP szintjét. A tesztet zürichi üzletünkben vagy valamelyik partnerünknél elvégezheti. Keressen egy Bloom partnert az Ön közelében.
Kushner I. Furst DE, ed. UpToDate. Accessed May, 2022. https://www.uptodate.com/contents/acute-phase-reactants?search=Acute%20phase%20reactants&source=search_result&selectedTitle=1~150&usage_type=default&display_rank=1
Stone WL, Basit H, Burns B. Pathology, Inflammation. In: StatPearls. StatPearls  http://www.ncbi.nlm.nih.gov/books/NBK534820. Published; 2021. Accessed May, 2022.
Calder PC, Ahluwalia N, Albers R, et al. A consideration of biomarkers to be used for evaluation of inflammation in human nutritional studies. Br J Nutr. 2013;109 Suppl 1:S1-34. doi:10.1017/S0007114512005119
Lothar T. Clinical Laboratory Diagnostics 2020. 10. electronic English edition (Clinical Laboratory Diagnostics 2020). https://www.clinical-laboratory-diagnostics-2020.com/k19.html
Pahwa R, Goyal A, Bansal P, Jialal I. Chronic Inflammation. In: StatPearls. Last Update: September 28, 2021. StatPearls http://www.ncbi.nlm.nih.gov/books/NBK493173. Published; 2021. Accessed May, 2022.
Hannoodee S, Nasuruddin DN. Acute Inflammatory Response. In: StatPearls. Last Update: November 26, 2020. StatPearls http://www.ncbi.nlm.nih.gov/books/NBK556083. Published; 2021. Accessed May, 2022.
Furman D, Campisi J, Verdin E, et al. Chronic inflammation in the etiology of disease across the life span. Nat Med. 2019;25(12):1822-1832. doi:10.1038/s41591-019-0675-0
Sproston NR, Ashworth JJ. Role of C-Reactive Protein at Sites of Inflammation and Infection. Frontiers in Immunology. 2018;9:754. doi:10.3389/fimmu.2018.00754.
Mayo Clinic Laboratories. C-reactive protein, high sensitivity, serum.  https://www.mayocliniclabs.com/test-catalog/Clinical+and+Interpretive/82047. Accessed May, 2022.
Az Ön kosara üres.
Elolvastam és elfogadom az Általános Szerződési Feltételekben foglaltakat, valamint megerősítem, hogy a professzionális felhasználású engedélyekkel rendelkező teszteket professzionális felhasználásra vásárolom.
Az adókat és a szállítási költséget
a megrendeléskor számítjuk ki.